Vážení rodičia,

dovoľte, aby sme sa aj tento rok obrátili na Vás **s prosbou o príspevok na poukázanie 2% z Vašich daní za rok 2023 v prospech ~~občianskeho združenia~~ Združenie rodičov pri Gymnáziu Púchov.**

Aj tento rok môžete pri daňovom priznaní venovať 2% z dane, ktoré by sa inak rozplynuli v príjmoch štátu. Dve percentá môže darovať fyzická, ale i právnická osoba, teda aj firma. V prípade, že sa rozhodnete darovať 2% z Vašich daní ako fyzická osoba, je nutné vyplniť „Vyhlásenie o poukázaní podielu zaplatenej dane z príjmov fyzickej osoby“ a „Potvrdenie o zaplatení dane z príjmov zo závislej činnosti“. Vyhlásenie Vám zasielame a na sekretariáte školy si ho môže Vaše dieťa vždy vyzdvihnúť. Tlačivo tiež nájdete na školskej stránke [www.gymnazium-pu.sk](http://www.gymnazium-pu.sk), v časti Orgány školy–Rodičovská rada. Vyplnené tlačivá môžete odovzdať na sekretariáte školy do 29.4.2024.

**Žiaľ, tento rok SME SPRAVILI HRUBÚ CHYBU a NESTIHLI SME SA ZAREGISTROVAŤ VČAS. Preto sme sa dohodli s CVČ Púchov, že môžete PRE NÁS darovať 2 % prostredníctvom CVČ VČIELKA. Aby sme mali prehľad, kto nám daruje dane, DOHODLI SME SA, že pre naše združenie budú platné len tie vyhlásenia, ktoré DOSTANEME PRIAMO DO ŠKOLY. S vyhláseniami budeme pracovať veľmi diskrétne.**

**Ďakujeme Vám za doterajšiu podporu.** Veríme, že postupné zmeny v našej škole vidno. Snažíme sa o dobrú študijnú atmosféru a kvalitné vyučovanie, ktoré prospeje rozvoju Vašich detí a ich príprave na vysokoškolské štúdium. Postupne realizujeme modernizáciu školy z rôznych zdrojov a to i vďaka Vašim príspevkom a dvom percentám.

**V tomto roku sa nám podarilo otvoriť novú telocvičňu s terasou z prostriedkov Trenčianskeho samosprávneho kraja. Dokončili sme zariaďovanie podkrovia a učebne fyziky návytkom z projektu OPĽZ. Z Agentúry životného prostredia sme získali novú otvorenú učebňu.**

Ďakujeme Vám za to, že sa rozhodnete pre podporu našej školy. Vaše darované finančné prostriedky poslúžia na zlepšenie kvality vyučovacieho procesu, zvýšenie možností rozvoja Vašich detí, našich študentov a podporu ich mimoškolských aktivít.

**Nenechajte Vaše dane prepadnúť! Pomôžte škole a Vašim deťom!**

V Púchove, 27.3.2024 Ing. Ľuboš Hyžák, predseda rodičovskej rady

PaedDr. Miroslav Kubičár, riaditeľ školy





****

****

****

